חוק ארוחה יומית לתלמיד

{{ח:התחלה}}
{{ח:כותרת|חוק ארוחה יומית לתלמיד, התשס״ה–2005}}

{{ח:פתיח-התחלה}}
{{ח:מאגר|2000105}} {{ח:תיבה|ס״ח תשס״ה, 70|חוק ארוחה יומית לתלמיד|https://fs.knesset.gov.il/16/law/16_lsr_299629.pdf}}; {{ח:תיבה|תשס״ח, 498|תיקון|https://fs.knesset.gov.il/17/law/17_lsr_300883.pdf}}; {{ח:תיבה|תשס״ט, 196|חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו־2010)|https://fs.knesset.gov.il/18/law/18_lsr_301061.pdf}}; {{ח:תיבה|תשע״ד, 766|חוק לפיקוח על איכות המזון ולתזונה נכונה במוסדות חינוך|https://fs.knesset.gov.il/19/law/19_lsr_303855.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ח}}
{{ח:ת}} בחוק זה –
{{ח:ת|סוג=הגדרה}} ”בית ספר יסודי“ – מוסד חינוך שבו קיימות כיתות בדרגה א׳ עד ו׳, כולן או מקצתן, או כיתות בדרגה א׳ עד ח׳, כולן או מקצתן;
{{ח:ת|סוג=הגדרה}} ”גן חובה“ – גן ילדים לילדים מגיל 5 ומעלה;
{{ח:ת|סוג=הגדרה}} ”חוק לימוד חובה“ – {{ח:חיצוני|חוק לימוד חובה|חוק לימוד חובה, התש״ט–1949}};
{{ח:ת|סוג=הגדרה}} ”מוסד חינוך“ – כהגדרתו {{ח:חיצוני|חוק לימוד חובה|בחוק לימוד חובה}};
{{ח:ת|סוג=הגדרה}} ”רשות חינוך מקומית“ – כמשמעותה {{ח:חיצוני|חוק לימוד חובה|בחוק לימוד חובה}};
{{ח:ת|סוג=הגדרה}} ”תלמיד“ – כהגדרתו {{ח:חיצוני|חוק חינוך ממלכתי|בחוק חינוך ממלכתי, התשי״ג–1953}};
{{ח:ת|סוג=הגדרה}} ”השר“ – שר החינוך התרבות והספורט.

{{ח:סעיף|2|מטרה|תיקון: תשס״ח}}
{{ח:ת}} מטרתו של חוק זה לקיים מפעל הזנה במוסדות חינוך בעבור תלמידים בגן חובה ובבית ספר יסודי על פי הוראות חוק זה.

{{ח:סעיף|2א|ארוחה יומית|תיקון: תשס״ח, תשס״ט}}
{{ח:תת|(א)}} בגן חובה ובבית ספר יסודי שהוחל בהם יום חינוך ארוך, לפי {{ח:חיצוני|חוק יום חינוך ארוך ולימודי העשרה|חוק יום חינוך ארוך ולימודי העשרה, התשנ״ז–1997}}, וכן בגן חובה של תאגיד רשת הגנים שליד מרכז החינוך העצמאי וגן חובה של תאגיד רשת הגנים שליד מרכז מעיין החינוך התורני בארץ ישראל, שמתקיים בהם שבוע לימודים של 41 שעות לימוד לפחות ואם מיושמת בהם התכנית – מתקיים בהם שבוע לימודים של 37 שעות לימוד לפחות, ביישובים ובשכונות שהוחל בהם יום חינוך ארוך כאמור, תינתן ארוחה יומית לתלמידים בימים שבהם מתקיימות במוסד החינוך שמונה שעות לימוד לפחות ובמוסדות חינוך שבהם מיושמת התכנית – בימים שבהם מתקיימות במוסד החינוך שבע שעות לימוד לפחות; מתן הארוחות יחל לא יאוחר מיום א׳ בחשוון בכל שנת לימודים.
{{ח:תת|(ב)}} רשות חינוך מקומית שבתחום שיפוטה נמצא מוסד חינוך שתלמידיו זכאים לארוחה יומית כאמור בסעיף קטן (א), אחראית למתן הארוחות לתלמידים כאמור, בהתאם לחוק זה.
{{ח:תת|(ג)}} בסעיף זה, ”התכנית“ – כהגדרתה {{ח:חיצוני|חוק יום חינוך ארוך ולימודי העשרה|בחוק יום חינוך ארוך ולימודי העשרה, התשנ״ז–1997}}.

{{ח:סעיף|3|תפריט לארוחה חמה|תיקון: תשס״ח, תשע״ד}}
{{ח:ת}} במסגרת מפעל ההזנה יקבלו תלמידים ארוחה חמה אחת ביום בהתאם לתפריט מאוזן ומגוון שיקבע השר בהתייעצות עם שר הבריאות, בהתחשב בצורכי התלמידים ובגילם, התפריט האמור יפורסם באתר האינטרנט של משרד החינוך.

{{ח:סעיף|4|החלה בהדרגה|תיקון: תשס״ח}}
{{ח:ת}} השר, בהסכמת שר האוצר, יקבע לכל שנת לימודים, את אוכלוסיית התלמידים הזכאים לארוחה יומית על פי חוק זה, במוסדות החינוך ביישובים ובשכונות שבהם חל יום חינוך ארוך לפי {{ח:חיצוני|חוק יום חינוך ארוך ולימודי העשרה|חוק יום חינוך ארוך ולימודי העשרה, התשנ״ז–1997}}.

{{ח:סעיף|5|תקציב}}
{{ח:תת|(א)}} זכאותם של תלמידים במוסדות חינוך לארוחה יומית על פי חוק זה תהיה על פי תקציב שנתי שיוקצה לכך בתכנית נפרדת בסעיף תקציב משרד החינוך התרבות והספורט בחוק התקציב השנתי; לענין זה, ”תכנית“ ו”סעיף תקציב“ – כהגדרתם בחוק תקציב שנתי, כמשמעותו {{ח:חיצוני|חוק יסודות התקציב|בחוק יסודות התקציב, התשמ״ה–1985}}.
{{ח:תת|(ב)}} נוסף על התקציב האמור בסעיף קטן (א), תשתתף רשות החינוך המקומית שבתחום שיפוטה מצוי מוסד החינוך שתלמידיו זכאים לארוחה יומית על פי הוראות חוק זה, במימון מפעל ההזנה באותם מוסדות חינוך כאמור, בשיעורים שייקבעו כמפורט {{ח:פנימי|סעיף 6|בסעיף 6}}.
{{ח:תת|(ג)}} בכפוף לכל דין, המדינה ורשויות החינוך המקומיות רשאיות לממן את חלקן בתקציב כאמור בסעיפים קטנים (א) ו־(ב) באמצעות כספי תרומות.
{{ח:תת|(ד)}} רשות החינוך המקומית שבתחום שיפוטה נמצא מוסד חינוך שתלמידיו זכאים לארוחה יומית על פי הוראות חוק זה, רשאית באישור השר, לגבות מההורים תשלומים, בשיעורים שיקבע השר, למימון חלק מחלקה בתקציב כאמור בסעיף קטן (ב); התשלומים שייגבו מההורים כאמור ייקבעו בידי השר בהתאם לאמות מידה כלכליות–חברתיות, ובמסגרת התשלומים הנקבעים לפי {{ח:חיצוני|חוק לימוד חובה#סעיף 6|סעיף 6(ד) לחוק לימוד חובה}}.

{{ח:סעיף|6|קביעת שיעורי ההשתתפות של הרשויות המקומיות|תיקון: תשס״ח}}
{{ח:תת|(א)}} השר, בהסכמת שר האוצר ושר הפנים, יקבע את שיעורי ההשתתפות של רשויות חינוך מקומיות כאמור {{ח:פנימי|סעיף 5|בסעיף 5(ב)}}, בהתאם לדירוג החברתי–כלכלי על פי הפרסום האחרון לאפיון רשויות מקומיות וסיווגן לפי הרמה החברתית–כלכלית של האוכלוסיה, שפרסמה הלשכה המרכזית לסטטיסטיקה.
{{ח:תת|(ב)}} על אף הוראות סעיף קטן (א), רשאי השר, בהסכמת שר האוצר ושר הפנים, לקבוע שיעורי השתתפות שונים מהשיעורים שנקבעו לפי סעיף קטן (א), לרשויות חינוך מקומיות שמתקיימות לגביהן נסיבות מיוחדות שקבע, לרבות מצב כלכלי מיוחד (להלן – שיעורי השתתפות מיוחדים).
{{ח:תת|(ג)}} רשות חינוך מקומית הטוענת כי מתקיימות לגביה הנסיבות המיוחדות שנקבעו לפי סעיף קטן (ב), רשאית להגיש לוועדה שתוקם לפי סעיף קטן (ד), בקשה להחיל עליה את שיעורי ההשתתפות המיוחדים.
{{ח:תת|(ד)}} לצורך קביעת הזכאות לשיעורי השתתפות מיוחדים, תוקם ועדה שחבריה יהיו נציגים שימנה השר מבין עובדי משרדו ובהם חשב המשרד, וכן נציג שימנה שר הפנים מבין עובדי משרדו, ואולם אי־מינוי נציג שר הפנים כאמור לא יפגע בקיום הוועדה, בסמכויותיה ובתוקף פעולותיה.
{{ח:תת|(ה)}} הוועדה תדון בבקשה שהגישה רשות חינוך מקומית לפי סעיף קטן (ג), ותחליט לעניין זכאות רשות החינוך המקומית לשיעורי השתתפות מיוחדים; כל עוד לא החליטה הוועדה על זכאות כאמור, יחולו על רשות החינוך המקומית שיעורי ההשתתפות שנקבעו לפי סעיף קטן (א).

{{ח:סעיף|7|תקנות וביצוע}}
{{ח:ת}} השר ממונה על ביצוע חוק זה, והוא רשאי, להתקין תקנות בכל הנוגע לביצועו, ובלבד שבענינים המפורטים בפסקאות (1) עד (3) הוא רשאי לעשות כן לאחר התייעצות עם שר הבריאות:
{{ח:תת|(1)}} התנאים הפיזיים, התברואתיים ואחרים, הנדרשים במוסדות החינוך לשם מתן שירותי הזנה;
{{ח:תת|(2)}} התנאים לקביעת שירותי הסעדה והשירותים הנדרשים במוסדות החינוך לשם כך;
{{ח:תת|(3)}} פיקוח על תנאי התברואה, לרבות ביצוע חלוקת הארוחות היומיות במוסדות החינוך.

{{ח:חתימות|התקבל בכנסת ביום ט״ו בטבת התשס״ה (27 בדצמבר 2004).}}
* '''אריאל שרון'''
ראש הממשלה
* '''לימור לבנת'''
שרת החינוך התרבות והספורט
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]